**Årsrapport UiOBIL fotball herrer 2022.**

Endelig ferdig med pandemibegrensinger, og vi er dermed bare noen treningsfasiliteter unna en gammel hverdag.

Vi har hatt et jevnt tilsig av nye medlemmer det siste året, noe som er svært hyggelig.

Sportslig har vi nok deltatt mer enn vi har vunnet, men vi har holdt det gående med to lag både sommer og vinter. Det er god stemning i lagene, med en ny stamme som har satt seg. Vi har tro på et godt 2023.

På grunn av den dårlige tilstanden til kunstgressbanen ved Domus Athletica har vi måttet leie bane på Voldsløkka og ved Idrettshøgskolen ved Sognsvann. Vi savner å ha en fast hjemmebane.